ร้านก๋วยเตี๋ยวเป็ดของร้านนี้ เป็นสาขาที่ 3 ในย่านพานทอง จ ชลบุรี อาหารประจำร้าน ก็ไม่พ้น เป็ด และ หมูกรอบ เราสามารถจะสั่งเป็นอาหารจานเดียว ก็ได้ เช่น กระเพราเป็ดราดข้าว หรือ ข้าวหมูกรอบ  หรือ จะเป็นอาหารจำพวกมีเส้นหรือไม่มีก็ได้. วันนี้ผมขอสั่ง เกาเหลาเป็ดพิเศษ กับข้าวเปล่า ตามด้วยน้ำอัดลม 1 ขวด เอาแบบว่าอิ่มกันไปเลย. ในช่วงรออาหารที่สั่ง ก็มี ขนมหวาน ให้ทดลองทานเล่น คือ ขนมถ้วย รสชาติดีครับ แต่ทานเยอะไม่ได้เดี๋ยวอิ่มก่อน เอาแค่ 2 ฝา เป็นพอ. หลังจากทานอาหารเสร็จ ก็ได้เห็นเกาเหลา ชามโตๆ น่องเป็ด อก มากันเต็มชามเลยทีเดียว บวกกับข้าวสวยอีกชาม. ปรุงรสนิดๆก็ออกมาโอเคแล้วครับ. รับรองไม่ผิดหวัง. การบริการถือว่าดี ไม่ขาดตกบกพร่อง ลองมาชิม แล้วจะอิ่มในทันใด